Košarkaška reprezentacija Italije
Košarkaška reprezentacija Italije (italijanski: Nazionale di pallacanestro dell'Italia) predstavlja Italiju na međunarodnim košarkaškim takmičenjima i njom upravlja Košarkaški savez Italije (FIP). Italija se kvalifikovala za 36 evropskih prvenstava, gdje je osvojila dvije zlatne medalje (1983, 1999), četiri srebrne medalje (1937, 1946, 1991, 1997), te četiri bronzane medalje (1971, 1975, 1985, 2003). Iako su do sada devet puta učestvovali na svjetskim prvenstvima, najbliže osvajanju medalje su bili 1970. i 1978, kada su završili na četvrtom mjestu. U 12 nastupa na Olimpijskim igrama, Italija je osvojila dvije srebrne medalje 1980. i 2004.